**משפחת אבו לטיף** היא משפחת פשע ערבית דרוזית ישראלית, המנהלת ארגון שהוא חלק מהפשע המאורגן בישראל ונחשבת אחד משלושת ארגוני הפשיעה הגדולים במגזר הערבי. עיקר פעילות המשפחה היא בתחום הברחות סמים.

המשפחה מתגוררת בכפר ראמה ומונה חמישה אחים המזוהים כראשי הפעילות העבריינית.

הארגון
------

שאוקי לטיף, ראש מועצת ראמה
בראש ארגון הפשע עומד לטיף אבו לטיף, שהחל להוביל את הארגון ב-2004 לאחר שאחיו לואי אבו לטיף עבר תאונת דרכים קשה ופינה את מקומו. לטיף ריצה בעבר למעלה מ-8 שנות מאסר. נידאל אבו לטיף, שעבר עם משפחתו מהכפר ראמה, ליישוב היהודי כפר ורדים מוגדר כקצין המבצעים של הארגון. בשנת 2023 הוגש נגדו כתב אישום על ניסיון רצח בסכסוך שהתלקח במסעדה בכפר יאסיף. שני האחים הנוספים הם עלאא, שריצה בעבר עשר שנות מאסר בגין הברחות סמים מלבנון, וסלימאן, קבלן שבבעלותו גם עסק לממתקים, שישב שעבר שבע שנים בכלא על הריגה.

לפי דו"ח המשטרה, חברי הארגון מייבאים סמים מגבולות לבנון, סוריה וירדן באמצעות בלדרים. כמו כן נכתב כי לחברי הארגון יש גישה לאמצעי לחימה רבים שנמצאים בשימוש בצה"ל, כמו רובי M-16, רימוני רסס, רימוני הלם ומטעני חבלה. הארגון עוסק גם בהלבנת הון, במספר דרכים, בהם צ'יינג'ים, הפצת דלק וסחר ברכבי יוקרה. לפי הדו"ח לארגון יש יכולת חדירה למוסדות השלטון. הארגון עוסק גם בהשתלטות על מכרזי בנייה.

בפברואר 2023 המשטרה עצרה עשרות חשודים בהם קבלנים, עורכי דין, בעלי חברות, עובדים ומשרתים באגף ההנדסה והבינוי במשרד הביטחון, בחשד לקרטל בנייה עבור משפחת אבו לטיף, והטיית מכרזים, כך שקבלנים שעבדו עם ארגון הפשע יזכו במיזמי בנייה בשווי כולל של מיליארד דולר. בין המכרזים בהם זכתה משפחת אבו לטיף לאחר שאיימה על קבלנים, היו פרויקטים לבנייה ושיפוצים של בסיסי צה"ל, תחנות כיבוי אש, תחנות משטרה בג'סר א-זרקא בשרון, ובשגב שלום בדרום, בניית קטעים בגדר המערכת בשומרון, הקמת גדר הגבול של ישראל עם לבנון וביצוע עבודות עפר בהיקף של כ-25 מיליון שקל בבית ספר לשוחרים בכרמיאל.

ראש מועצת ראמה, שאוקי לטיף הוא בן דוד של האחים. באוגוסט 2023 הוגש כתב אישום נגדו בחשד לסיוע לסחיטה באיומים, מרמה והפרת אמונים ושיבוש הליכי משפט.

קישורים חיצוניים
----------------

* חסן שעלאן, שוש מולא, ישראל מושקוביץ, אחים "בלי אלוהים" שמטילים אימה על הצפון: זו משפחת הפשע אבו לטיף, באתר ynet, 8 בפברואר 2023
* שמעון איפרגן, ‏משפחה, ארגון, אימפריה: הימים היפים של אבו לטיף, באתר ‏מאקו‏, 9 בפברואר 2023
* עמרי מניב ואדר גיציס, ‏ארגון הפשע שהצליח להסתנן למערכת הביטחון, באתר ‏מאקו‏, 12 באוגוסט 2023

הערות שוליים
------------

1. 1 2  אלי סניור, רשימת השבעה: אלו גופי הפשע הגדולים במגזר הערבי, באתר ynet, 6 באוגוסט 2019
2. 1 2  אתר למנויים בלבד שוש מולא, "אוי ואבוי למי שמסתבך איתם": כך השתלטה משפחת אבו־לטיף על הפשיעה בצפון הארץ, באתר ynet, 23 ביולי 2021.
3. 1 2 3  אלון חכמון, ראש ארגון הפשע החזק במגזר: מיהו לטיף אבו לטיף שנעצר בחשד לסחיטת קבלנים?, באתר מעריב, ‏09/04/2023
4. ↑  יואב איתיאל‏, "נטפל בכם": ארגון הפשיעה שמסכל מיזמי בנייה ביישובים הדרוזיים, באתר וואלה!‏, 4 במאי 2020
5. 1 2 3  לוי, לירן (2023-02-13). ""מיליארד שקל" וקשר לאבו לטיף: חשד לפרשת שוחד חמורה במשרד הביטחון". *Ynet*. נבדק ב-2023-08-22.
6. ↑  נעצר בתום מצוד של חודש: ראש ארגון פשיעה מואשם בניסיון רצח איש עסקים במסעדה - וואלה! חדשות, באתר וואלה!, ‏2023-01-25
7. ↑  יואב איתיאל‏, "נטפל בכם": ארגון הפשיעה שמסכל מיזמי בנייה ביישובים הדרוזיים, באתר וואלה!‏, 4 במאי 2020
8. ↑  שלומי הלר, תיאמו מחירים והתחלקו בביצוע הפרויקטים: החשד לשוחד במשרד הביטחון - וואלה! חדשות, באתר וואלה!, ‏2023-02-14
9. ↑  איתמר לוין, חשד לעבירות במיליארד שקל במכרזי משרד הביטחון, באתר news1.co.il, ‏13/02/2023
10. ↑  ג'וש בריינר (2023-02-13). "עובדים במשרד הביטחון נעצרו בחשד שפעלו עם ארגון פשע להטיית מכרזים". *הארץ*. נבדק ב-2023-08-22.
11. ↑  עמרי מניב, אדר גיציס, N12 - ארגון הפשע שהסתנן למערכת הביטחון ולשלוט במכרזים רגישים, באתר N12, ‏2023-08-12
12. ↑  בג"ץ 9107/18 לטיף שוקי נ' השר לביטחון פנים ואחרים, ניתן ב־8 בינואר 2019.
13. ↑  אורלי אלקלעי וחן ביאר, כתב אישום הוגש נגד ראש המועצה שמקושר למשפחת אבו לטיף, באתר כאן 11, ‏17 אוגוסט 2023
14. ↑  דבר, כתבי אישום נגד ראש מועצת ראמה ובנו בפרשת שוחד וסחיטה באיומים, באתר דבר העובדים בארץ ישראל, ‏2023-08-17